CELEX: 62015TA0231
Language: sk
Date: 2017-03-22 00:00:00
Title: Vec T-231/15: Rozsudok Všeobecného súdu z 22. marca 2017 – Haswani/Rada („Spoločná zahraničná a bezpečnostná politika — Reštriktívne opatrenia prijaté voči Sýrii — Zmrazenie finančných prostriedkov — Prispôsobenie návrhov — Povinnosť odôvodnenia — Právo na obhajobu — Nesprávne posúdenie — Proporcionalita — Mimozmluvná zodpovednosť“)

8.5.2017   
            
            
               SK
            
            
               Úradný vestník Európskej únie
            
            
               C 144/35
            
         Rozsudok Všeobecného súdu z 22. marca 2017 – Haswani/Rada
   (Vec T-231/15) (1)
   
   ((„Spoločná zahraničná a bezpečnostná politika - Reštriktívne opatrenia prijaté voči Sýrii - Zmrazenie finančných prostriedkov - Prispôsobenie návrhov - Povinnosť odôvodnenia - Právo na obhajobu - Nesprávne posúdenie - Proporcionalita - Mimozmluvná zodpovednosť“))
   (2017/C 144/46)
   Jazyk konania: francúzština
   
      Účastníci konania
   
   
      Žalobca: George Haswani (Yabroud, Sýria) (v zastúpení: G. Karouni, avocat)
   
      Žalovaná: Rada Európskej únie (v zastúpení: pôvodne G. Étienne a S. Kyriakopoulou, neskôr S. Kyriakopoulou, splnomocnení zástupcovia)
   
      Vedľajší účastník, ktorý v konaní podporuje žalovanú: Európska komisia (v zastúpení: L. Havas a R. Tricot, splnomocnení zástupcovia)
   
      Predmet veci
   
   Jednak návrh podľa článku 263 ZFEÚ na zrušenie vykonávacieho rozhodnutia Rady (SZBP) 2015/383 zo 6. marca 2015, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 64, 2015, s. 41), vykonávacieho nariadenia Rady (EÚ) 2015/375 zo 6. marca 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 64, 2015, s. 10), rozhodnutia Rady (SZBP) 2015/837 z 28. mája 2015, ktorým sa mení rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 132, 2015, s. 82), vykonávacieho nariadenia Rady (EÚ) 2015/828 z 28. mája 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 132, 2015, s. 3), rozhodnutia Rady (SZBP) 2016/850 z 27. mája 2016, ktorým sa mení rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 141, 2016, s. 125) a vykonávacieho nariadenia Rady (EÚ) 2016/840 z 27. mája 2016, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 141, 2016, s. 30) v rozsahu, v akom sa tieto akty týkajú žalobcu, a jednak návrh podľa článku 268 ZFEÚ na náhradu škody, ktorá žalobcovi údajne vznikla v dôsledku týchto aktov
   
      Výrok rozsudku
   
   
               1.
            
            
               Návrh na zrušenie rozhodnutia Rady (SZBP) 2016/850 z 27. mája 2016, ktorým sa mení rozhodnutie 2013/255/SZBP o reštriktívnych opatreniach voči Sýrii a vykonávacieho nariadenia Rady (EÚ) 2016/840 z 27. mája 2016, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii, sa zamieta ako neprípustný.
            
         
               2.
            
            
               Vykonávacie rozhodnutie Rady (SZBP) 2015/383 zo 6. marca 2015, ktorým sa vykonáva rozhodnutie 2013/255/SZBP o reštriktívnych opatreniach voči Sýrii, vykonávacie nariadenie Rady (EÚ) 2015/375 zo 6. marca 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii, rozhodnutie Rady (SZBP) 2015/837 z 28. mája 2015, ktorým sa mení rozhodnutie 2013/255/SZBP o reštriktívnych opatreniach voči Sýrii a vykonávacie nariadenie Rady (EÚ) 2015/828 z 28. mája 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii, sa zrušujú v rozsahu, v akom sa týkajú pána Georgea Haswaniho.
            
         
               3.
            
            
               Návrh pána Georgea Haswaniho na náhradu škody sa zamieta.
            
         
               4.
            
            
               Rada Európskej únie znáša svoje vlastné trovy konania a je povinná, pokiaľ ide o návrhy pána Haswaniho na zrušenie vykonávacieho rozhodnutia 2015/383, vykonávacieho nariadenia 2015/375, rozhodnutia 2015/837 a vykonávacieho nariadenia 2015/828, nahradiť jednu tretinu trov konania, ktoré vznikli pánovi Haswanimu v súvislosti s týmito návrhmi.
            
         
               5.
            
            
               Pán Haswani znáša svoje vlastné trovy konania a je povinný, pokiaľ ide o návrhy na zrušenie rozhodnutia 2016/850 a vykonávacieho nariadenia 2016/840, nahradiť dve tretiny trov konania, ktoré vznikli Rade Európskej únie v súvislosti s týmito návrhmi.
            
         
               6.
            
            
               Európska komisia znáša svoje vlastné trovy konania.
            
         
      (1)  Ú. v. EÚ C 213, 29.6.2015.